Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: közérdekû adatok nyilvánosságáról szóló 1992. évi LXIII. törvény átfogó felülvizsgálata. Az adatvédelmi biztos az
Paragraph Index: 639

közérdekû adatok nyilvánosságáról szóló 1992. évi LXIII. törvény átfogó felülvizsgálata. Az adatvédelmi biztos az Igazságügyi Minisztérium által készített eddigi két tervezethez – az információszabadság bevezetése óta eltelt tíz év tapasztalatainak összegezése alapján – részletes észrevételeket fûzött. A közpénzek átláthatóságának, a közvagyonnal való gazdálkodás nyilvánosságának javítását tûzte célul a 2002 nyarán indult, ugyancsak az Igazságügyi Minisztérium által irányított kodifikációs munka, a köznyelvben csak „üvegzseb” törvényként emlegetett törvénycsomag elõkészítése, mely – egyebek mellett – az üzleti titok védelme és a közérdekû adatok nyilvánossága közötti jogszabályi ellentmondások felszámolásával az adatvédelmi biztos évek óta hangoztatott javaslatait is tartalmazza. A közérdekû adatok nyilvánosságát érintõ, az Adatvédelmi Biztos Irodájához érkezõ ügyek száma (54) szinte megegyezett az elõzõ évivel (55), aránya azonban tovább csökkent, tekintettel a mintegy 14%-os ügyforgalom növekedésre. Ebben az évben 25 panasz érkezett, 23 konzultációs ügyünk volt, 1 hivatalból indítottat vizsgáltunk és 5 esetben kellett szolgálati titokkörök megállapításával, módosításával kapcsolatos tervezeteket véleményeznünk. Az ügyek indítványozók szerinti megoszlásában a megelõzõ évekhez képest egyetlen lényeges változás történt: a civil szervezetek aktivitása nõtt, arányuk az összes indítványozón belül a korábban szokásos mintegy 10%-ról 20%-ra emelkedett. Az információszabadságot érintõ ügyek indítványozók szerinti megoszlása a következõ volt: Magánszemély 29% 27% 30% Újságíró 7% 10% 9% Maga az adatkezelõ 28% 27% 22% Civil szervezet 20% 14% 10% Hivatali eljárás – 7% 9% Önkormányzati képviselõ, polgármester 5% 4% 9% Parlamenti képviselõ 4% 7% 2% Ügyvéd (valamely szervezet képviseletében) – 4% 6% Gazdasági társaság 5% – 3% Egyéb 2% – – Közérdekû adatok az önkormányzatok kezelésében 2002-ben az információszabadsággal összefüggõ ügyek 30%-a (16) érintette az önkormányzatokat, s ez az arány több évre visszatekintve állandósulni látszik. Ebben az esztendõben is érkeztek az Adatvédelmi Biztos Irodájához a helyi önkormányzat képviselõtestülete üléseinek, döntéseinek nyilvánosságával kapcsolatos beadványok, az önkormányzati tulajdonban lévõ társaságok gazdálkodásának, az önkormányzati beruházások dokumentumainak nyilvánosságára vonatkozó kérdések. Két panaszos a miskolci helyi kisebbségi önkormányzat adatkezelése ügyében fordult az adatvédelmi biztoshoz azt kifogásolva, hogy hiába kérték a megelõzõ hét év alatt az önkormányzatnál keletkezett valamennyi irat megtekintését, illetve a dokumentumokról – ideértve az elszámolásokat, számlákat és önkormányzati határozatokat – másolat készítését. Az adatvédelmi biztos állásfoglalásában az önkormányzattal szemben azzal érvelt, hogy az információszabadság, a közérdekû adatok nyilvánossága nemcsak a személyes adatok védelmérõl és a közérdekû adatok nyilvánosságáról szóló 1992. évi LXIII. törvény értelmében védett jog, hanem alkotmányos alapjog. Alkotmányos alapjoggal pedig nem lehet visszaélni. Alkotmányos alapjognak nincs rendeltetésszerû és rendeltetésellenes gyakorlása. Ezért a kért dokumentumok megismerését biztosítani kell és – amennyiben az adatkérõk a dokumentumok másolásának költségeit megtérítik – azokról joguk van másolatot kapni. (Az állásfoglalás szövege a Mellékletben olvasható.) (107/A2002) Egy civil szervezet beadványára válaszolva az adatvédelmi biztos a helyi önkormányzat bizottsági elõterjesztéseinek nyilvánosságával kapcsolatos kérdésére válaszolva kifejtette, hogy azokban az esetekben, amikor a bizottság nyilvános ülést tart, a bizottsági elõterjesztések adatai – a személyes adatokat leszámítva – nyilvánosak, e körben nem alkalmazható az Avtv.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes